पाएं अपने शहर की ताज़ा ख़बरें और फ्री ई-पेपरडाउनलोड करें
जीएमसीएच में सोमवार की रात जिले के केसरिया निवासी 40 वर्षीय कैलाश प्रसाद की मौत हो गई। मृतक का शव लेने के लेकर परिजनों ने जमकर बवाल कटा। गुस्साए परिजनों ने ड्यूटी पर तैनात नर्सिंग स्टाफ के साथ बदसलूकी की। कोविड गाइडलाइन का कोरम को पूरा किए बिना शव लेकर परिजन चले गए। हंगामे के कारण डेढ़ घंटे तक सभी चिकित्सीय सेवा ठप रही। सूचना मिलते ही सदर एसडीएम विद्यानाथ पासवान व एसडीपीओ मुकुल परिमल पांडेय जीएमसीएच पहुंचे। ड्यूटी से अलग हुए नर्सिंग स्टाफ को समझाया।
पूरी सुरक्षा का आश्वासन दिया। प्रशासन व पुलिस की ओर से सुरक्षा का आश्वासन के बाद नर्सिंग स्टाफ काम पर लौटे। बताया जाता है कि केसरिया निवासी कन्हैया प्रसाद का आइसोलेशन वार्ड में इलाज चल रहा था। इलाज के दौरान उनकी रात में मौत हो गई। उसके बाद परिजन शव को ले जाने का प्रयास करने लगे। ड्यूटी पर तैनात नर्सिंग स्टाफ ने मृतक का शव ले जाने से परिजनों को रोका। शव ले जाने के लिए आवश्यक कोरम पूरा करने की बात कही गई।जिसको लेकर पहले नर्सिंग स्टाफ व मृतक के परिजनों के बीच बहस हुई। उसके बाद परिजन आक्रोशित हो गए। वे बिना कोरम पूरा किए शव को ले जाने की बात कह हंगामा करने लगे। साथ ही ड्यूटी पर तैनात नर्सिंग स्टाफ से बदसलूकी भी की। जिसको लेकर सभी कर्मियों ने सेवा को ठप कर दिया।
दो दिन पहले भी नर्स के साथ हुई थी बदसलूकी
जीएमसीएच में दो दिन पहले भी एक नर्स के साथ मरीज के परिजनों ने बदसलूकी की थी अौर नर्स का पीपीई कीट फाड़ दिया था। जिसके बाद सभी स्वास्थ्य कमिर्यों ने काम को ठप कर दिया था। मौके पर पहुंचे एसडीएम व अन्य अधिकारियों ने समझाकर नर्स और कर्मियों को काम पर वापस लौटाया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn